**ՀԻՄՆԱՎՈՐՈՒՄ**

**«ՀԱՆՐԱՅԻՆ ԾԱՌԱՅՈՒԹՅԱՆ ՊԱՇՏՈՆՆ ԶԲԱՂԵՑՆԵԼՈՒ ԴԵՊՔՈՒՄ ԼԻԱԶՈՐՈՒԹՅՈՒՆՆԵՐԻ ԻՐԱԿԱՆԱՑՄԱՆԸ, ԻՆՉՊԵՍ ՆԱԵՎ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ ՄԱՆԿԱՎԱՐԺԱԿԱՆ ԿԱՄ ՎԱՐՉԱԿԱՆ ԳՈՐԾՈՒՆԵՈՒԹՅԱՆԸ ԽՈՉԸՆԴՈՏՈՂ ՀԻՎԱՆԴՈՒԹՅՈՒՆՆԵՐԻ ՑԱՆԿԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ԴԵԿՏԵՄԲԵՐԻ 15-ի N 1801-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԱԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

«Հանրային ծառայության պաշտոնն զբաղեցնելու դեպքում լիազորությունների իրականացմանը, ինչպես նաև ուսումնական հաստատություններում մանկավարժական կամ վարչական գործունեությանը խոչընդոտող հիվանդությունների ցանկը հաստատելու և Հանրապետության կառավարության 2011 թվականի դեկտեմբերի 15-ի N 1801-Ն որոշումը ուժը կորցրած ճանաչելու մասին» կառավարության որոշման նախագծի ընդունման անհրաժեշտությունը պայմանավորված է «Հանրային ծառայության մասին» օրենքի 14-րդ հոդվածի 3-րդ մասով և «Հանրակրթության մասին» օրենքի 29-րդ հոդվածի 1-ին մասի 7-րդ կետով, որոնց համաձայն՝ հանրային ծառայության պաշտոնն զբաղեցնելու դեպքում լիազորությունների իրականացմանը, ինչպես նաև ուսումնական հաստատություններում մանկավարժական կամ վարչական գործունեությանը խոչընդոտող հիվանդությունների ցանկը հաստատում է ՀՀ Կառավարությունը:

Նշված որոշման ընդունումը կապահովի վերը նշված օրենքների լիարժեք և արդյունավետ կիրարկումը:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է վարչապետի աշխատակազմի քաղաքացիական ծառայության գրասենյակի կողմից և սահմանված կարգով ներկայացվել է կառավարության քննարկմանը:

Նախագիծը քննարկվել է կառավարության նիստում, վարչապետի հանձնարարությամբ հանվել է նիստի օրակարգից շահագրգիռ անձանց հետ լրացուցիչ քննարկման համար և հանձնարարվել է կազմակերպել հանրային քննարկում ոլորտի հասարական կազմակերպությունների և պետական մարմինների ներկայացուցիչների մասնակցությամբ՝ ցանկը վերանայելու և հնարավորինս կրճատելու նպատակով:

Ի կատարումն վարչապետի հանձնարարականի վարչապետի աշխատակազմի քաղաքացիական ծառայության գրասենյակում կազմակերպվել է հանրային ծառայության պաշտոնն զբաղեցնելու դեպքում լիազորությունների իրականացմանը, ինչպես նաև ուսումնական հաստատություններում մանկավարժական կամ վարչական գործունեությանը խոչընդոտող հիվանդությունների ցանկի վերաբերյալ հանրային քննարկում, որի արդյունքում Նախագիծը լրամշակվել է, առաջարկվել է ցանկից հանել տասը հիվանդություններից երեքը (էպիլեպսիա, ականջի հիվանդություններ՝ արտահայտված խլությամբ, տեսողական խանգարումներ` արտահայտված կուրությամբ):

1. **Ակնկալվող արդյունքը**

«Հանրային ծառայության պաշտոնն զբաղեցնելու դեպքում լիազորությունների իրականացմանը, ինչպես նաև ուսումնական հաստատություններում մանկավարժական կամ վարչական գործունեությանը խոչընդոտող հիվանդությունների ցանկը հաստատելու և Հանրապետության կառավարության 2011 թվականի դեկտեմբերի 15-ի N 1801-Ն որոշումը ուժը կորցրած ճանաչելու մասին» կառավարության որոշման նախագծի ընդունման դեպքում կհաստատվի հանրային ծառայության պաշտոնն զբաղեցնելու դեպքում լիազորությունների իրականացմանը, ինչպես նաև ուսումնական հաստատություններում մանկավարժական կամ վարչական գործունեությանը խոչընդոտող հիվանդությունների ցանկը, ինչպես նաև կապահովվի վերը նշված օրենքների լիարժեք և արդյունավետ կիրարկումը: